বাংলাদেশের ঔষধ শিল্প
ওষুধ প্রশাসন অধিদফতরের তথ্যানুযায়ী, সর্বমোট ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান বিভিন্ন নামে বছরে ২৪ হাজার রকমের ১২ হাজার ৫৬৫ কোটি টাকার ওষুধ ও ওষুধের কাঁচামাল উৎপাদন করে। সরকার অনুমোদিত বিদেশ থেকে প্রযুক্তি ও কাঁচামাল এনে উত্পাদন ও বাজারজাতকৃত জেনেরিক ওষুধের (অ্যালোপ্যাথিক, ইউনানি, আয়ুর্বেদিক ও হোমিওপ্যাথিক) সংখ্যা এক হাজার ২০০টি। প্রায় ২৫ হাজার নাম (ব্র্যান্ড) নাম ব্যবহার করে এসব ওষুধ প্রস্তুত করছে প্রায় ৯০০টি দেশীয় প্রতিষ্ঠান।
শক্তি ঔষধালয়
১৯৭১ খ্রিস্টাব্দের মুক্তিযুদ্ধে বাংলাদেশ স্বাধীনতা লাভ করার পরে সরকার শক্তি ঔষধালয়ের মালিকানা গ্রহণ করে। পরে ১৯৮০ খ্রিস্টাব্দে পুনরায় এটিকে বেসরকারি মালিকানায় ফিরিয়ে দেয়া হয়। বর্তমানে সারা দেশে শক্তি ঔষধালয়ের ৩৭টি শাখা রয়েছে। ঔষধ প্রস্তুতি ছাড়াও শক্তি ঔষধালয় আয়ুর্বেদ বিষয়ক পুস্তিকা "শক্তির গৃহ চিকিৎসা" প্রকাশ করে।